રાયબરેલી જિલ્લામાં આવેલ એનટીપીસી પ્લાન્ટમાં મોટી દુર્ધટના સર્જાતા કોંગ્રેસ ઉપાધ્યક્ષ રાહુલ ગાંધી તેમની નવસર્જન યાત્રા અડધેથી છોડી રાયબરેલી જવા નીકળી ગયા છે. ઉલ્લેખનીય છે કે 500 મેગાવોટના યુનિટ નંબર 6માં બોઇલર ફાટવાથી 25 મજૂરોના મોત થયા છે અને 100 વધુ ઇજાગ્રસ્ત થયા છે. ત્યારે પીડિતોને મળવા માટે રાહુલ ગાંધી સુરતથી રાયબરેલી જવા રવાના થયા છે. ઉલ્લેખનીય છે કે રાયબરેલી સોનિયા ગાંધીનો લોકસભા મતવિસ્તાર છે. અને ગાંધી પરિવારનો આ વિસ્તારથી જૂનો સંબંધ છે.